392 SALTIC0ID.E. 



est ; pars patellaris paullo (vix dimidio) longior quam latior, pars 

 tibialis ea paullo latior sed paene duplo brevior, transversa, a basi 

 ad apicem sensim paullulo dilatata, apice lateris exterioris in pro- 

 cursum anteriora versus et foras directum, rectum, a basi lata 

 sensim angustatum et subacuminatum, ipsa parte tibiali circa 

 dimidio longiorem producto. Pars tarsalis prioribus duabus con - 

 junctis paullo longior est, parte tibiali plus dimidio, paene duplo, 

 latior, circa dimidio longior quam latior, subovata, apice subobtusa, 

 in latere interiore sat fortiter rotundata, latere interiore ad basin 

 (secundum procursum partis tibialis) late et valde oblique truncato, 

 dein paene recto. Bulbus altus, subter fortiter convexus ; spina 

 longa forti nigra retro directa extra quasi marginatus videtur. 

 Pedes breves, femoribus l 1 paris sat crassis et ad longitudinem con- 

 vexis ; pedes 3 U paris reliquis non parum longiores sunt, tibia cum 

 patella 3 h paris non parum longior quam tibia cum patella 4 1 paris. 

 Aculei mediocres, sat crebri ; patellae anteriores aculeum antice 

 habent, patellae posteriores aculeum utrinque ; tibiae auteriores vel 

 saltern l 1 paris 2.2.2. subter et 1 . 1. vel 1. utrinque ; tibiae poste- 

 riores (sed non anteriores) aculeum gracillimum ad basin supra 

 ostenduut. Metatarsi anteriores vel saltern 2 1 paris subter 2 . 2. 

 aculeos, antice 1 . 1., postice 1 aculeum habent. Metatarsi poste- 

 riores ad basin, medium et apicem aculeati sunt. Abdoinen ovatum, 

 postice acuminatum ; mamillce mediocres. 



Color. — Cephalothorax in fundo piceus, fascia longitudinali lata 

 testacea antice et praesertim postice abbreviata in utroque latere, 

 aliaque fascia testacea media, antice latissima et paene totam parte m 

 cephalicam supra occupante, turn, in medio, sensim angustata, postice 

 vero satis angusta et lateribus parallelis usque ad marginem posticum 

 cephalothoracis pertinente ornatus ; pars cephaliea, quae supra pute 

 squamuliformi rufo-lutea vestita est, inter et pone oculos anticos, 

 supra, tres maculas vel lineolas longitudinales albas ostendit, pone 

 mediam earum duas(?) vel unam, in medio inter oculos posticos 

 sitam : dein, in parte thoracica, sequitur fascia media longitudinalis 

 alba, quae usque ad marginem posticum pertinet : etiam in utroque 

 latere, in fascia ejus testacea, fascia vel linea longitudinalis alba con- 

 spicitur. Tota haec pictura alba e pube formata est. Clypeus et 

 genae pube tenui albicanti-caerulea vestita sunt ; annuli angustissimi 

 circum oculos anticos albi. Sternum pallide f usco-testaceum. Man- 

 dibulce nigrae, apice pallidae ; maxillce et labium fusca, illae apice 

 pallidas. Palpi nigri, paullo pallido-maculati. Pedes V paris nigri, 

 ad longitudinem testaceo-lineati (et-maculati) : reliqui pedes testacei. 

 Abdomen superius nigricans, squamulis tenuissimis aeneo-olivaceis 

 vestitum, et fascia paullo inaequali testacea per totum dorsum extensa 

 ornatum, quae antice sat lata est, dein posteriora versus sensim an- 

 gustata et acuminata : in ea fascia longitudinalis alba ejusdem fere 

 formae sed angustior et postice abbreviata, e pube formata, conspicitur. 

 Latera inferius et venter sordide luteo- vel fusco-testacea sunt ; 

 venter utrinque lineam longitudinalem e punctis nigricantibus 

 formatam, et in medio postice puncta pauca nigricantia, ostendit. 

 Mamill<e subtestaceae. 



